Slovenija se je med prvimi državami Evrope pridružila skupnim evropskim naporom za postavitev temeljev informacijske infrastrukture, ki je pogoj za nastanek informacijske družbe. Zelo sem ponosna na to, da sem v teh časih (l.1986-1990)  pomen interneta dojela in se odločila, da kljub nemogočim oviram v lastnem delovnem  okolju na lastno pest in izven dogovorjenega uradnega raziskovalnega programa (implementacija protokolov  ISO/OSI  za potrebe jugoslovanske akademske mreže -YUNAC)  povezati se z internetom. Zgodilo se je oktobra 1991 v prostorih bodočega  Laboratorija za odprte sisteme in mreže, Instituta Jožef Stefan.  Internetni protokol  TCP/IP  je  povezal računalnik  laboratorija firme SUN MS »Sun  - SPARC 1«  in  usmerjevalnika firme  CISCO  na Institutu za matematiko in fiziko  NIKHEF v Amsterdamu. Takoj zatem smo sodelavci laboratorija, ki ga še danes vodim  instalirali  imenski strežnik za vrhnjo domeno .yu,  za katero sem bila v Internetnem omrežnem centru (NIC v ZDA)  osebno zadolžena   ter pognali lastno distribucijo elektronske pošte.   
Prof.dr.Borka Jerman-Blažič

Predsednica  Internet Society Europe  - ISOC EU (www.isoc.eu)
Izvleček iz poročila  PoP TV-a na dan proslave 10-letnice prve Internetne povezave v Sloveniji:

Na prireditvi deseti obletnici interenta v Sloveniji, ki sta jo organizirala Slovensko združenje za internet ISOC-SI in SiOL kot glavni pokrovitelj, so ugledni domači in tuji gostje, kot so prof. dr. Borka Jerman-Blažič, direktor Agencije za telekomunikacije in radiodifuzijo RS Nikola Simič, prof. dr. Vladislav Rajkovič, prof. dr. Žiga Turk, doc. dr. Janez Bešter in prof. dr. Vasja Vehovar ter dr. Rob Blokzijl, danes udeležencem predstavili vsak svoj vidik in svojo vlogo v razvoju interneta v Sloveniji. Dr. Rob Blokzijl je kot predstavnik Inštituta za fiziko in matematiko v Amsterdamu aktivno pomagal pri prenosu jugoslovanske domene ».yu« iz Združenih držav Amerike v Slovenijo, ustanovitvi akademske mreže Arnes junija leta 1992 ter pri registraciji slovenske domene ».si«.Slovenija je bila v tedanji Jugoslaviji prva republika, ki je že leta 1989 za prenos elektronske pošte uporabljala mednarodno omrežje x400. Prav tako smo bili prvi, ki smo se povezali na internet. Prvi uporabniki interneta in elektronske pošte so bili iz akademskih sfer, uporabljali pa so ga predvsem v razvojno-raziskovalne namene. K širitvi njegove rabe je največ prispeval pojav t.i. killer aplikacije - svetovnega spleta leta 1992. Kljub temu, da je danes v Sloveniji več kot 470.000 uporabnikov interneta in da ga uporablja 23 odstotkov vseh prebivalcev, je Slovenija v primerjavi z EU še daleč pod povprečjem; število uporabnikov v Evropi, namreč, dosega 47 odstotkov celotne populacije. Pričakujemo lahko, da bo konec leta število mesečnih uporabnikov interneta naraslo na pol milijona, medtem ko bo število uporabnikov e-pošte doseglo 400.000, sporočajo iz SiOLa. Glede oblike dostopa do interneta v Sloveniji še vedno prevladuje modemski dostop - uporablja ga 70 % uporabnikov, sledi ISDN dostop (17 %), kabelski dostop (10 %), z vedno večjimi zmogljivostmi ADSL omrežja pa se povečuje tudi število dostopov do interneta prek tehnologije ADSL (3 %).Na področju nakupovanja prek interneta smo Slovenci smo še vedno nekoliko previdni. Celotni znesek e-prodaje bo po predvidevanjih v letu 2001 znašal 2 milijardi tolarjev oz. 0,1 % končne potrošnje, medtem ko je ta številka v ZDA že pred nekaj leti presegla odstotek. V primerjavi s podatki raziskav iz prejšnjih let, pa je večina uporabnikov spletne nakupe opravila doma. Presenetljiva je tudi uporaba spletnega bančništva, ki ga v Sloveniji uporablja kar petina spletnih uporabnikov. K večji rabi interneta bi, po mnenju večine internetnih uporabnikov, ki so sodelovali v raziskavi RIS, največ pripomogla nižja cena telekomunikacij, ki bi jih morala zagotoviti država, dodajajo predstavniki SiOLa 

